OBAVJEŠTENJE ČLANOVIMA TURISTIČKE ZAJEDNICE KANTONA SARAJEVO  - OBVEZNICIMA PLAĆANJA BORAVIŠNE TAKSE

Turistička zajednica Kantona Sarajevo poziva sve davaoce usluga smještaja i putničke agencije u Kantonu Sarajevo da redovno vrše prijavu ostvarenih noćenja/broja turista i uplatu boravišne/dnevne boravišne takse.

Davaoci usluga smještaja su dužni u roku 24 sata po dolasku prijaviti i po odlasku odjaviti Turističkoj zajednici sva lica kojima se pruža usluga noćenja u smještajnom objektu (član 81. Zakona u turizmu Kantona Sarajevo, „Službene novine Kantona Sarajevo“ broj 19/16, 31/17, 34/17 i 13/21). Prijava/odjava se vrši na POT obrascu za svakog korisnika usluge smještaja i to na način da se obrazac dostavi Turističkoj zajednici na protokol ili putem online aplikacije ks.prijava.ba. (Pravilnik o evidenciji korisnika usluga noćenja („Službeni list KS“ broj 25/17 i dopuna 29/17). Obrazac POT možete preuzeti na linku:
https://mp.ks.gov.ba/sites/mp.ks.gov.ba/files/2024-09/evidencija_kor.usluga_nocenja_obrazac_pot.pdf

Davaoci usluga smještaja dužni su nadležnoj kantonalnoj inspekciji i Turističkoj zajednici do 15-og u mjesecu za prethodni mjesec dostaviti izvještaj o broju korisnika usluga smještaja i iznosu naplaćene boravišne takse na obrascu BT koji propisuje ministar Pravilnikom o evidenciji plaćene boravišne takse („Službeni list KS“ broj 25/17, a u vezi sa članom 80. stav (3) Zakona o turizmu Kantona Sarajevo). Obrazac BT-Izvještaj o broju korisnika usluga smještaja i naplaćenoj boravišnoj taksi za mjesec __godine) možete naći na linku
http://visitsarajevo.ba/wp-content/uploads/2018/02/Obrazac-BT-1.docx

Putnička agencija organizator putovanja dužna je nadležnoj kantonalnoj inspekciji i Turističkoj zajednici Kantona Sarajevo do 15. u mjesecu, za prethodni mjesec, dostaviti Izvještaj o broju turista (grupni dolasci bez noćenja) i iznosu naplaćene dnevne boravišne takse na obrascu DBT. Obrazac DBT možete naći na linku
http://visitsarajevo.ba/wp-content/uploads/2018/02/Obrazac-DBT-1.docx

Davalac usluge smještaja u domaćinstvu i seoskom domaćinstvu dužan je nadležnoj kantonalnoj inspekciji i Turističkoj zajednici Kantona Sarajevo do 30. septembra tekuće godine dostaviti Izvještaj o uplaćenoj boravišnoj taksi u godišnjem paušalnom iznosu na obrascu GPBT. Obrazac GPBT možete naći na linku
http://visitsarajevo.ba/wp-content/uploads/2018/02/Obrazac-GPBT-1.docx

Sve obrasce je potrebno dostaviti na protokol Turističke zajednice Kantona Sarajevo (u dva primjerka kako bi obveznici imali otisnut prijemni štambilj Turističke zajednice Kantona Sarajevo na primjerku koji zadržavaju kao dokaz ispunjavanja obaveza u slučaju nadzora), ili putem pošte.
Boravišna taksa se uplaćuje na depozitni račun Kantona Sarajevo, Bosna Bank International d.d. broj: 141-196-53200084-75, vrsta prihoda: 722423.
Sve dodatne informacije možete dobiti putem telefona 033/252-000, elektronske pošte info@visitsarajevo.ba  ili lično na adresi Dalmatinska 2/4, 71000 Sarajevo.
